OBRAZLOŽENJE PRORAČUNA

OPĆINE GORNJA RIJEKA ZA 2019. GODINU

I PROJEKCIJA ZA 2020. I 2021. GODINU

Sukladno Zakonu o proračunu svaka jedinica lokalne i područne (regionalne) samouprave izrađuje plan prihoda i primitaka te rashoda i izdataka uzimajući u obzir vlastite gospodarske i društvene specifičnosti te pridržavajući se odredbi Zakona o proračunu i Zakona o fiskalnoj odgovornosti.

U skladu s odredbama članka 37. stavka 4. Zakona o proračunu (''Narodne novine'', broj 87/08, 136/12 i 15/15) Općinski načelnik donio je 15. studenoga 2018. godine Prijedlog Proračuna Općine Gornja Rijeka za 2019. godinu i projekcije za 2020. i 2021. godinu, te je isti objavljen na internetskoj stranici Općine Gornja Rijeka i dostavljen je Općinskom vijeću na usvajanje.

Prijedlog Proračuna Općine Gornja Rijeka za 2019. godinu, projekcije za 2020. i 2021. godinu i prijedlog Plana razvojnih programa izrađeni su u skladu sa člankom 39. Zakona o proračunu, kojim je propisano da predstavničko tijelo donosi proračun na razini podskupine ekonomske klasifikacije za iduću proračunsku godinu i projekciju na razini skupine ekonomske klasifikacije za slijedeće dvije proračunske godine do konca tekuće godine i to u roku koji omogućuje primjenu proračuna od 1. siječnja godine za koju se donosi proračun. U skladu s člankom 16. Zakona o proračunu, proračun se sastoji od općeg i posebnog dijela, a na razini jedinica lokalne i područne (regionalne) samouprave i od plana razvojnih programa.

I. PRIHODI I PRIMICI

1. Prijedlog prihoda i primitaka Proračuna Općine Gornja Rijeka za 2019. godinu, kao i prijedlog projekcija za 2020. i 2021. godinu izrađen je na temelju ostvarenih izvornih prihoda proračuna za 2017. godinu, ocjenjenog ostvarenja izvornih prihoda proračuna za 2018. godinu i namjenskih prihoda koji su utvrđeni posebnim propisima.
2. Prihodi i primici Proračuna Općine Gornja Rijeka za 2019. godinu planirani su u iznosu 14.898.368,00 kuna a sa planiranim prihodima Općinske knjižnice Sidonije Rubido Erdody u iznosu 75.050,00 kuna ukupni prihodi za 2019. godinu iznose 14.973.418,00 kuna.
3. Ukupno za prihode od poreza planirana su sredstva u iznosu 3.771.403,00 kuna.
4. Pomoći od subjekata unutar općeg proračuna (Fondovi EU, resorna ministarstva, Koprivničko-križevačka županija..) za određene namjene odnosno projekte iznose ukupno 9.691.465,00 kuna.
5. Prihodi od imovine u 2019. godini planirani su u iznosu 300.000,00 kuna. Ukupno planirani iznos sastoji se od prihoda od legalizacije nezakonito izgrađenih objekata, prihoda od kamata i dividendi, te prihoda od zakupa i iznajmljivanja imovine.
6. Prihodi od administrativnih pristojbi i po posebnim propisima planirani su u iznosu 1.090.500,00 kuna (komunalna naknada, komunalni doprinos, sufinanciranje mještana).
7. Ostali prihodi planirani su u iznosu 45.000,00 kuna.

II. RASHODI I IZDACI

Ukupno planirani prihodi i primici Proračuna Općine Gornja Rijeka za 2019. godinu raspoređeni su u Posebnom dijelu proračuna po programima proračunskih korisnika (razdjelima), te po aktivnostima, tekućim i kapitalnim projektima.

1. Rashodi poslovanja djelatnosti izvršnog i predstavničkog tijela te rashodi za redovnu djelatnost Jedinstvenog upravnog odjela planirani su na temelju ocjenjenog izvršenja za 2018. godinu, ocjenjenih potreba u 2019. godini, uvažavajući uvjete i specifičnosti koje će biti prisutne kod određenih rashoda u 2019. godini, a u skladu s planiranim prihodima za 2019. godinu.
2. Rashodi programa, aktivnosti, tekućih i kapitalnih projekata gospodarstva (prostorno uređenje i unapređenje stanovanja) planirani su u ukupnom iznosu 2.284.000,00 kuna za

- općinske zgrade

- zgradu za potrebe primarne zdravstvene zaštite/TIC

- geodetsko-katastarsku izmjeru

- edukaciju mještana o otpadu

- uređenje društvenog doma.

1. Rashodi za aktivnosti u predškolskom odgoju i osnovnom školstvu planirani su u ukupnom iznosu 6.613.541,00 kuna za

-predškolski odgoj

-smještaj u vrtiću

-izgradnju zgrade dječjeg vrtića

-školske programe i aktivnosti

-darove povodom Svetog Nikole

-nagrade učenicima i mentorima za postignute rezultate

-nabavu eduk.materijala (radnih bilježnica).

1. Posebno su planirana sredstva za djelatnost Općinske knjižnice Sidonije Rubido Erdody, čiji program i financijski plan se također nalaze u prilogu proračuna.
2. Planirana su sredstva za financiranje programa, aktivnosti, tekućih i kapitalnih projekata u području kulture

-Vlastelinski grad Mali Kalnik

-etno park u Kostanjevcu Riječkom.

1. U okviru programa Sporta planirana su sredstva za djelatnost lovačkih i sportskih udruga u iznosu 25.000,00 kuna.
2. U okviru programa zdravstveno-socijalne djelatnosti planirani su rashodi i izdaci u ukupnom iznosu 107.500,00 kuna (geronto domaćica, sufinanciranje prehrane učenika, pomoći za ogrjev, pomoć za novorođeno dijete, crveni križ..).
3. Za potrebe Vatrogasne zajednice Općine Gornja Rijeka, civilne zaštite i Hrvatske gorske službe spašavanja planirana su sredstva temeljem zakonskih smjernica.
4. U okviru programa održavanja komunalne infrastrukture planirana su održavanja u ukupnom iznosu 410.000,00 kuna

- godišnje održavanje nerazvrstanih cesta

- održavanje javnih zelenih površina

- održavanje javne rasvjete

- održavanje groblja

- održavanje čistoće javnih površina

- deratizacija i dezinsekcija

- veterinarske usluge.

1. Za provedbu programa gradnje objekata i uređaja komunalne infrastrukture planirana su sredstva u ukupnom iznosu 802.000,00 kuna za

- modernizaciju nerazvrstanih cesta

- izradu dokumentacije za pješačko biciklističke staze

- rekonstrukciju javne rasvjete

- uređenje javne površine u naselju Fodrovec

- uređenje stajališta za autobus u naselju Pofuki

- autobusnu nadstrešnicu u Donjoj Rijeci

- uređenje javnog trga u Gornjoj Rijeci

- nabavu prijenosnog hladnjaka za mrtvačnicu u Dropkovcu

- uređenje križa u Lukačevcu

- evidentiranje komunalne infrastrukture

1. Za subvencije poljoprivrednicima planirana su sredstva u iznosu 15.000,00 kuna.

III. PLAN RAZVOJNIH PROGRAMA

Plan razvojnih programa sastavni je dio Proračuna i nalazi se u prilogu.

IV. ODLUKA O IZVRŠAVANJU PRORAČUNA OPĆINE GORNJA RIJEKA ZA 2019. GODINU

Predloženom Odlukom utvrđuje se struktura Proračuna, način izvršavanja rashoda i izdataka Proračuna, upravljanje financijskom i nefinancijskom imovinom, zaduživanje i davanje jamstava te izvješćivanje.

Propisuje se iznos proračunske zalihe, način i namjena korištenja.

V. PROJEKCIJE PRORAČUNA OPĆINE GORNJA RIJEKA ZA 2020. I 2021. GODINU

Projekcijama su planirani ukupni prihodi/primici i rashodi/izdaci za 2020. godinu u iznosu 5.822,050,00 kuna, a za 2021. godinu u iznosu 4.197.050,00 kuna.

Stručni suradnik za

računovodstvo i financije

Valentina Valjak